དུས་ནི།སྐབས་འདིར་ཉིན་མཚན་ཕྲུག་གཅིག་གིས་བརྩི་བ་ཡིན་ཏེ།དེའང་ཉིན་དུས་ཀྱི་ནམ་ལངས་ནས་དྲོས་པོ་ཆེའི་བར་དུ་བྱེར་བའོ།།དེ་ནས

གུང་ལ་མ་སླེབས་བར་དུ་ཟུག་པའོ།།གུང་མཐིལ་པོ་ནི་སྙོམས་པའོ།།གྲིབ་བསིལ་ཕེབས་ནས་ཉི་མ་ནུབ་པའི་བར་ནི་འཁྲུགས་པའོ།།མཚན་དུས་ཀྱི་སྲོད་བྱེར་བ།སྲོད་ཡོལ་ཟུག་པ།།
ནམ་ཕྱེད་སྙོམས་པ།ཐོ་རངས་འཁྲུགས་པའོ།།དེ་ལྟར་ཉིན་མཚན་གྱི་ཆ་གང་ལ་རྟགས་དེ་རྣམས་འབྱུང་བའི་བྱེར་ཟུག་གི་རིམ་པ་དང་སྦྱར་ལ།ཀློག་པ་དང་།སྒོམ་པ་དང་།འབོད་པ་དང་།།
ཚོགས་ཀྱི་སྟོན་མོ་རྣམས་བྱ་བ་ཡིན་ནོ།།འདི་དག་གི་གོ་རིམ་ནི་གནད་ཡིག་ལས་བྱུང་བ་བཞིན་བཀོད་དོ།།གཞན་ཡང་ཉ་སྟོང་ཚེས་བརྒྱད་དང་ཆོས་བཅུ་ཉི་ཤུ་ལྔའི་ཉིན་མཚན་ལ་ཚོགས་དང་གཏོར་མ་བཤམས
རྣལ་འབྱོར་པ་དམ་ཚིག་ཅན་རྣམས་འདུས་ནས་བཀླགས་ཏེ་ཚོགས་ལ་རོལ་པས་སྣང་བའི་འཕེལ་ཚད་དང་།རྟོགས་པ་དང་།ཏིང་ངེ་འཛིན་སྐྱེ་ཞིང་།ཉམས་ཆགས་ཐམས་ཅད་སྐོང་བ་དང་།
བསམ་པའི་དོན་ཐམས་ཅད་འགྲུབ་པས་དུས་བཟང་པོ་ལ་བཀླག་པར་བྱའོ།།དྲུག་པ་ནམ་ཞིག་སྲེག་པ་ནི།རྣལ་འབྱོར་པ་འདས་པའི་ཚེ་སྙིང་གར་སྦྱར་ལ་ཕུང་པོ་དང་ལྷན་ཅིག་བསྲེག་པའོ།།འདི།
ལ་གསུམ་སྟེ།སྔོན་དུ་སྦྱོང་བ་དང་།དངོས་གཞི་སྲེག་པ།རྗེས་གྲོལ་ཚད་བསྟན་པའོ།།དང་པོ་ནི།ཤི་ནས་ཞག་བྱེད་དང་བཞིར་འབྱུང་བའི་ཐིམ་ཚུལ་མི་རྫོགས་པས།རིག་པ་སྙིང་

གར་གནས་པའི་ཕྱིར་ཕུང་པོ་ལ་སྦྲུལ་སྐྱོད་དང་སྐྱེལ་སྲེག་མི་ཉན་པས།དེའི་བར་ལ་སྡིག་པ་སྤྱོད་པ་དང་།ངོ་སྤྲད་པ་དང་འཕོ་བ་གདབ་པ་ལ་སོགས་པའི་གདམས་པ་བྱ
དགོས་ཏེ།འདི་རྫོགས་པ་རང་བྱུང་ནས་གསུངས་པ་ལྟར་ཞག་དྲུག་ཏུ།འགྲོ་བ་རིགས་དྲུག་གི་བག་ཆགས་སྦྱང་བའི་ཕྱིར།པདྨ་འདབ་མ་བཞི་པའི་མཎྜལ་དྲུག་རིམ་པ་བཞིན་བཞེངས་པ་ལ།ཨ་ནྲྀ།
སུ་ཏྲི་པྲེ་དུཿབྲིས་ཏེ།འགྲོ་དྲུག་གི་གནས་ལ་བདེ་བ་མེད་པའི་ཆོས་བཤད།དེར་མི་སྐྱེ་བའི་ཐབས་གདམས་པ་ངོ་སྤྱོད་བཤད་ནས།ཨོཾ་མ་མ་ཀོ་ལིང་ས་མནྟ་ཆེ་གེ་མོའི་ལས་དང་བག་ཆགས་
ཐམས་ཅད་ཤཱནྟིཾ་ཀུ་རུ་ཡེ་སྭཱ་ཧཱ།ཞེས་ཛབ་ཏུ་བཟླས་ནས།ཞག་བདུན་ལ་ཐིག་ལེ་ཆེན་པོའི་དཀྱིལ་འཁོར་བྱས་ཏེ།བར་དོའི་འོད་གསལ་མ་བུ་ངོ་སྤྱོད་ནས།རང་བཞིན་སྤྲུལ་པའི་ཞིང་དུ
ལམ་སྦྱང་བསྟན་བྱའོ།།དེ་ནས་སྐྱེལ་སྲེག་བྱ་བར་གསུངས་སོ།།ཡང་ན་གནད་ཡིག་ལྟར་རོའི་རྩར་རབ་གནས་དུས་ཀྱི་མཎྜལ་ལྟ་བུར་བྲིས་པའི་དབུས་སུ།བུམ་པ་མཚན་ཉིད་དང་ལྡན་པ་བཤ་པ།
པའི་ནང་དུ།ཀུན་བཟང་ཡབ་ཡུམ་རིགས་ལྔ་ཐུབ་པ་དྲུག་དང་བཅས་པར་བསྐྱེད་ལ་ཡེ་ཤེས་པ་བསྟིམས་ནས།བུམ་བཟླས་དང་མཆོད་བསྟོད་ཅི་འགྲུབ་བྱས་ནས།རོའི་བགེགས་བསྐྲད་དེ།

མ་ཤེས་བཀུག་ནས་དེ་ལ་གཟུངས་སྔགས་བྱིན་རླབས་ཅན་གཞན་དང་བུམ་ཆུས་བཀྲུས་ཤིང་མ་མ་ཀོ་ལིང་བཟླས་པའི་བྱེ་མས་ཀྱང་ཟབ་སྟེ།ཡང་ཡང་བཀྲུ་ཞིང་བཟླས་པ་བྱའོ།།དེ་ནས་བསྟན་བུ་ཅི་
འགྲུབ་འདོན་ཞིང་འཁོར་བའི་ཉེས་པ།ཐར་པའི་ཕན་ཡོན།བར་དོའི་ངོ་སྤྲོད་རྣམས་བརྗོད་ཅིང་།རིགས་དྲུག་གི་མཎྜལ་སྔ་མ་ལྟར་བཤམས་པ་ཞག་རིམ་པས་ཕྱིས་ལ་ལམ་སྦྱང་བསྟན་བྱ་ཞིང་།
ནུབ་བདུན་པ་ལ་བསྲེག་པའམ་སྐྱེལ་བར་བྱ་ཞིང་།ལས་ཀྱི་རྗེས་བསྡུས་ལ་བཀྲ་ཤིས་བརྗོད་པར་བྱའོ།།དེས་ནི་བར་དོའི་རིག་པ་རང་ངོ་ཤེས་པས་གྲོལ་བའམ་རང་བཞིན་སྤྲུལ་སྐུར་མི་སྐྱེ་མི་སྲིད་དོ།།
གཉིས་པ་དངོས་གཞི་སྲེག་པ་ནི།བརྐྱངས་ནས་བསྲེག་ན་ཁྲུ་བཞི་པའི་རིང་ཐབ་ཀྱི་ཟབས་སུ་ཁྲུ་དོ་བའི་ཟམ་པར་ཤིང་གདུང་ཁྲུ་རེ་ལྷག་ཙམ་རེ་བཀལ་བའི་སྟེང་དུ་ཤིང་རྩེར་རོ་ཁ་སྦུབས་ནས།སྟེང་དུའང་།
ཤིང་བཀབས་ལ་བསྲེག་གོ།།བསྐུམས་ནས་བསྲེག་ན་སྙིང་གར་བཏགས་གྲོལ་ན་བཟའ་ཕུད་པ་གླན་ལ།པུས་བྲང་སྦྱར་བའི་སྒྱིད་ཁུང་དང་གྲུ་མོ་བསྐུམས་པའི་བར་དུ་ཐེ་གུས་བསྡམས་ལ་
འཁོར་ལོ་གཉིས་བཅིངས་ཏེ།གནས་གསུམ་དུ་ཡི་གེ་གསུམ་བཀོད་ནས་ཁང་བུའི་ནང་དུ་ཁྲུ་གང་བའི་སར་ཤིང་བཅེར་བ་མཁྱེད་གང་གི་གོང་དུ་རྡོའི་སྐྱེད་པོ་ཟུར་བཞི་ནས་འཕྲེང་ལ་བཙུགས་པ་མན་

ཆད་བུད་ཤིང་ཕྲ་མོས་བཀང་ལ།རྩིག་ཟླུམ་མམ་གྲུ་བཞི་དེ་ཉིད་ཀྱི་ཁ་ཁྲུ་གང་སྦྲོན་པར་རོ་བཅུག་ནས།དེའི་སྟེང་དུ་བྲེ་ལྟར་བསུབས་ཏེ་ཕྱི་ནས་དྲེས
མམའི་ཚིང་དང་ཞལ་ཞལ་དུ་བ་མི་འཆོར་བར་བྱའོ།།དེ་ནས་འོག་གི་ཤིང་ཁང་གི་དུག་པ་ནས་མེ་སྒྲོན་སྟེང་གི་ཡམ་ཤིང་ལ་སྦར་བས་ཤིང་སྟེང་ནས་ཚིག་པའོ།།དེ་ཡང་རིགས་ལྔ་ཡབ་ཡུམ་དུ་བསྐྱེད
ལལ་མཆོད་བསྟོད་བྱས་ཏེ།མར་ཁུ་དང་འབྲུ་སྣ་ཚོགས་པའི་བསྲེག་རྫས་དབུལ་ཞིང་བསྟན་བུ་བཀླགས་པས།ནམ་མཁའ་ཐམས་ཅད་འཇས་ཁེངས་པ་ལ་སོགས་པ་འོང་ངོ་།།གསུམ་པ།
གྲོལ་ཚད་ནི།དེ་ནས་སྒྲ་དང་།འོད་དང་།སྐུ་དང་ཡི་གེ་ལ་སོགས་པ་བྱུང་བ་ནི།སྐུ་གསུམ་གྱི་ས་ལས་ཕྱིར་མི་ལྡོག་པའོ།།དེའང་རུས་པ་ལ་སྲུ་བྱུང་ན་སྐུའི་སྣང་བ་ལ་གྲོལ
ལོ།།ཡི་གེ་དང་སྒྲ་བྱུང་ན་གསུང་གི་སྣང་བ་ཡེ་ཤེས་བཞི་སྦྱོར་ལ་གྲོལ་ལོ།།།ནམ་མཁའ་དྲངས་པ་དང་འཇའ་འོད་བྱུང་ན་ཐུགས་ཀྱི་སྣང་བ་འོད་གསལ་ལ་གྲོལ་ལོ།།གདུང་བྱུང་ན་རིགས
ལྔའི་དཀྱིལ་འཁོར་དང་ལྷུན་གྲུབ་ལ་གྲོལ་ལོ།།དེ་ཡང་ཡེ་ཤེས་གསང་བ་ལས།།སྐུ་ཡི་སྣང་བ་གང་ཤར་བ།།ངེས་པར་སྐུ་ཐོབ་རྟགས་ཡིན་ནོ།།དེ་བཞིན་སྒྲ་དང་ཡི་གེ་

ནི།།གསུང་གི་རྟགས་སུ་ཡང་དག་བཤད།།འཇའ་ཚོན་ནམ་མཁའ་དྭངས་གསལ་བ།།ངེས་པར་ཐུགས་ཐོབ་རྟགས་ཡིན་ནོ།།ཤེས་སོ།།གཞན་ཡང་འོད་གསལ་ཚད
དུ་གྲོལ་བའི་འོད་དང་ཚོམ་བུ་ལ་གྲོལ་བས་ཐིག་ལེའི་སྣང་བ་དང་།གདུང་ལྔ་གང་རུང་འབྱུང་བ་དང་།རླུང་ལྔ་དབྱིངས་སུ་དག་པ་ཡེ་ཤེས་ལྷུན་གྲུབ་ལ་གྲོལ་བའི་སྒྲ་དང་།དབྱིངས་ཀ་དག་ལ་གྲོལ
པས་ས་གཡོ་བ་དང་།སྐུ་ལ་གྲོལ་བས་སྐུ་འབྱུང་ཞིང་འོད་དང་།ཐིག་ལེ་དང་།རླུང་དང་།དབྱིངས་ཚད་དུ་ཕྱིན་ནས་གྲོལ་བར་ཡང་ཚད་ཀྱི་ཡི་གེ་ལས།འོད་ཀྱི་ཚད་ནི་འོད་དུ་སྣང་བ་
ཡིཡིན།།ཐིག་ལེའི་ཚད་ནི་གདུང་ནི་ཡང་དག་ཡིན།།རླུང་གི་ཚད་ནི་ཕྱི་ནས་དེ་བཞིན་སྒྲ།།དབྱིངས་ཀྱི་ཚད་ནི་ས་རྣམས་གཡོ་བ་ཡིན།།སྐུ་ཡི་ཚད་ནི་ཕྱི་ནས་དེ་བཞིན་སྐུ།།འདི
རྣམས་ཀྱང་ནི་རིག་པའི་ཡོན་ཏན་ཡིན།།ཞེས་སོ།།དེ་ཡང་སྔར་མངོན་སུམ་བསྒོམས་པ་ལ་ནི་དབུགས་ཆད་དུས་རང་གི་ལུས་ལ་ཡོད་ན་མ་བསྲེགས་ཀྱང་བར་དོར་གྲོལ་བས་ཆོ་ག་དང་སྲེག
བ་དང་།ཀློག་པ་མ་བྱས་ཀྱང་རུང་སྟེ།རྡོ་རྗེ་འཆང་གི་མཆོད་པའི་དུས་གནད་ངེས་པ་ལས།འདི་དང་འཕྲད་པའི་སྐལ་བ་ཅན།།སྙིང་འདྲའི་སེམས་ཀྱི་བུ་གཅིག་ལ།།རིག་པ

དངོས་ཀྱི་རྟགས་ཡོད་པས།།བཀླག་ཅིང་བསྲེག་པར་བྱ་མི་དགོས།།འཕྲད་པ་ཙམ་གྱིས་འགྲུབ་པ་ཡིན།།ཞེས་སོ།།འོ་ན་གང་ལ་ཆོ་ག་དང་སྲེག་སྦྱོང་།།
བྱ་ཞེ་ན།སྙིང་ཐིག་ཆོས་ལ་དད་པའི་གང་ཟག་གིས།ངོ་སྤྲད་ཀྱང་གཡེངས་ནས་སྒོམ་ལོང་མ་བྱུང་བ་དང་།ཁྲིད་དང་དབང་གི་དུས་སུ་འདས་པ་དང་།དད་པ་ཅན་ལ་སོགས་པའི་དོན་དུ་འགྱུར།
བ་དང་།གསང་བའི་གནད་ཕྱ་མ་བསྒྲགས་སུ་མི་འགྲོ་བ་ལ་བྱའི་ཆོས་དྲེད་ལོག་ལྟ་ཅན་གྱི་རིགས་ལ་གཏན་ནས་མི་བྱའོ།།སུ་ལ་བྱས་ཀྱང་བར་དོར་ཕན་ཐོགས་མོད་ཀྱི།བཀའ་རྒྱ་ཡོད་པས།
བརྟག་པ་གལ་ཆེའོ།།དེ་ཡང་སྲེག་དུས་བྱོལ་སོང་གི་སྐྱེ་སྒོ་ཁེགས་ནས་གྲོལ་བའི་རྟགས་སུ་མེ་འོད་དཀར་གསལ་ལ་དུད་པ་སྔོན་པོ་དང་།རུས་པའང་དམར་གསལ་དུ་འོང་སྟེ།ཟླ་བ་བཅུ་གསུམ་ན
དབྱིངས་ལ་གྲོལ་བ་དང་།དེ་བཞིན་དུ་སྔར་གྱི་སྒྲིབ་པ་ཐམས་ཅད་དག་ནས་སྐྱེ་སྒོ་ཁེགས་ཏེ།ཟླ་བ་དགུ་ན་གྲོལ་བའི་རྟགས་སུ་མེ་འོད་སེར་གསལ་དང་།རུས་པ་སྔོ་ནག་ན།དུད་པ་དཀར་པོར་སྣང
བ་དང་།གྲུབ་མཐའི་ཡིད་དཔྱོད་གནས་སུ་དག་ནས།ཞག་གསུམ་ནས་གྲོལ་བའི་རྟགས་སུ་མེ་དཀར་གསར་དུད་པ་སྔོན་པོ་ཅན།རུས་པ་དཀར་པོ་གདུང་དང་བཅས་པ་འོང་ཞིང་།

བསྟན་བུའི་ཡི་གེ་རྣམས་མ་ཞིག་པར་སྣང་བར་བཤད་དེ།།འདི་རྣམས་ནི་སྔར་གོམས་པའི་གནད་མེད་པའི་ཕུང་པོ་ལ་སྲེག་སྦྱོང་བྱས་པས་བྲོ་བའི་རྟགས་སུ་བཤད་དོ།།དུས་དེ་སྲིད
བར་དོར་ཆོས་ཉིད་སྦྱང་བ་ལ་ཐོགས་པར་བཤད་དོ།།དེ་ཉིད་ལས།བྱོལ་སོང་མེ་འོད་དཀར་གསལ་ལ།།དུད་པ་སྔོན་པོ་ཤར་ཕྱོགས་སུ།།རུས་པའི་མདོག་ཀྱང་དམར་གསལ་ཡིན།།གསེར
གྱི་ཡིག་འབྲུ་མ་ཞིག་པར།།དེ་ཡི་རུས་པ་ཉིད་ལ་འབྱར།།འདི་ནས་ཟླ་བ་བཅུ་གསུམ་ན།།ས་རྣམས་ངེས་པར་གཡོ་བ་ཡིན།།དེ་དུས་འོད་ཀྱང་མོག་མོག་པོར།།སྣང་བ་ངེས་པར
འགྱུར་བ་ཡིན།།སྡིག་ཅན་མེ་མདོག་སེར་ལ་གསལ།།དུད་པ་ནུབ་ཕྱོགས་ཁ་དོག་དཀར།།རུས་པའི་མདོག་ནི་སྔོ་ནག་ལ།།ཡི་གེ་ཞིག་སྟེ་ཐིག་ལེར་སྣང་།།འདི་ནས་ཟླ་བ་དགུ་ན་ཡང་།།
སྒྲ་ནི་ཤར་གྱི་ཕྱོགས་སུ་འབྱུང་།།འདི་ལ་འོད་ནི་མེར་མེད་པོ།།འདི་དོན་ངེས་པར་ཡང་དག་གོ།།ཡིད་དཔྱོད་གྲུབ་པའི་མཐའ་འཛིན་པའི།།མེ་མདོག་དཀར་གསལ་གཡོ་བ་མེད།།
པ་སྔོན་པོ་གྱེན་འགྲེངས་གསལ།།རུས་མདོག་དཀར་པོ་ཐིག་ལེ་ཅན།།ཡི་གེ་དེ་ཉིད་མ་ཞིག་པར།།ཁ་དོག་དཀར་པོ་འོད་དང་ལྡན།།སྐབས་སྐབས་རུས་པའི་དཀྱིལ་ན་སྣང་།།འནི

ལ་སྐུ་དང་གདུང་ཡང་འབྱུང་།།འདི་ནས་ཞག་ནི་གསུམ་ན་ཡང་།།སྒྲ་ནི་ཤར་གྱི་ཕྱོགས་སུ་སྟེ།།འོད་ནི་ནུབ་ཀྱི་ཕྱོགས་སུའོ།།འདིས་ནི་ངེས་པར་སྤྲུལ་པ་ཡི།།
སྐུ་ཡི་འབྲས་བུ་རྙེད་པ་ཡིན།།ཞེས་སོ།།འདི་དག་ནི་རིང་ཞིག་ན་དབྱིངས་སུ་གྲོལ་བའི་རྟགས་སུ་བཤད་པའོ།།བདུན་པ་ཕན་ཡོན་བཤད་པ་ནི།ལུས་ལ་བཅངས་པ་ཙམ་གྱིས་དགེ
པ་བྱེ་བ་འབུམ་འགྱུར་དུ་འཕེལ་ཞིང་ནད་དང་གདོན་དང་བར་ཆད་གང་གིས་ཀྱང་མི་ཚུགས་པ་དང་།གང་དུ་བཞུགས་ཚད་མཆོད་རྟེན་དུ་འགྱུར་བས་འགྲོ་བ་དེ་ཉིད་ལ།མཁའ་འགྲོ་ལ་སོགས་རྣམས
ཀྱིས་མཆོད་ཅིང་དངོས་གྲུབ་སྟེར་བ་དང་།ཕས་ཀྱི་རྒོལ་བས་མི་ཚུགས་པ་དང་།ཡེ་ཤེས་ཀྱི་སྣང་བ་གོང་དུ་འཕེལ་བས་རིག་པའི་གཏན་སྲིད་ཟིན་པ་དང་།བར་དོར་རང་ངོ་ཤེས་པ་དང་།སངས
རྒྱས་ཀྱི་བྱང་ཆུབ་གྲུབ་པ་ལ་སོགས་ཏེ།།སངས་རྒྱས་སྲས་གཅིག་ལས།འདི་ཡོད་འགྲོ་བ་སངས་རྒྱས་ཡིན།།ཞེས་སོ།།དུས་གནད་ངེས་པ་ལས།འདི་ཉིད་བཅངས་པ་ཙམ་གྱིས
ཀྱང་།།སངས་རྒྱས་ཉིད་དུ་འགྱུར་བ་ལ།།ཐེ་ཚོམ་བྱ་བར་ཅི་ཞིག་དགོས།།ཞེས་སོ།།གཞན་ཡང་རྣལ་འབྱོར་པ་ལས་གཞན་པས་བཅངས་ཀྱང་གྲོལ་ནུས་ཏེ།དེ་ཉིད་ལས།།

བྱོལ་སོང་ལུས་སམ་བུད་མེད་དམ།།སྐྱེ་བ་དམན་པའི་སེམས་ཅན་གྱིས།།འདི་དང་འབྲལ་བར་མ་བྱས་ན།།ངེས་པར་སྐུ་གསུམ་འབྲས་བུ་ཐོབ།།ཅེས་པ་དང་།གལ་ཏེ་བྱོལ་སོང་མགུལ།།
དུ་ནི།།བཏགས་ན་དེ་ཉིད་ཀྱང་གྲོལ་ན།།འགྲོ་བ་མི་རྣམས་སྨོས་ཅི་དགོས།།ཞེས་སོ།།འདི་ནི་སུ་ལ་སྣང་བ་དེ་ཉིད་སྐལ་ལྡན་གྲོལ་བའི་རིགས་ཅན་ཡིན་ཏེ།འགའ་དང་འགའ་ལས་ཐམས་ཅད
ལ་སྣང་བ་ཡང་བསོད་ནམས་ཀྱི་བསགས་པ་ལ་མི་ཤོང་བས་མི་སྣང་མིན་པར།།དེ་ཉིད་ལས།།དེ་ཡི་ཕྱིར་ན་གསང་ཚིག་འདི།།ཐུན་མོང་ཉིད་དུ་འཕྲད་པ་མིན།།རིགས་ལྡན་སྐྱེས་བུ་སྐལ་ཆེ་བ།།འགའ
ལ་འདི་ཉིད་སྣང་བ་ལས།།ཀུན་གྱིས་མཐོང་བ་མ་ཡིན་ནོ།།ཞེས་སོ།།འདི་ཉིད་དང་འཕྲད་པའི་སེམས་ཅན་དེ།གཟུགས་བརྙན་ཅིར་འདུག་ཀྱང་རེ་ཞིག་ལས་ཀྱིས་དེ་ལྟར་གྱུར་མོད།རིག་པའི་ངོ་བོ
ལ་འགྲོ་བ་བཟང་ངན་གང་དུ་ཡང་མ་གྲུབ་པས་ལས་དེ་འདི་དང་འཕྲད་པས་གྲོལ་ནས་རིག་པ་གཞི་ལ་གྲོལ་བ་ཡིན་ནོ།།བླུན་པོ་ཁ་ཅིག་དུད་འགྲོ་ལ་བཏགས་པས་གྲོལ་བ་ནི་མི་འཐད་དེ།སེམས་ཅན
ཐམས་ཅད་ལ་བཏགས་པས་ཆོག་མོད་གྲོལ་བའི་རྟགས་ཅི་ཡོད།ལུས་ནི་མ་འགྱུར་བར་འདུག་ཟེར་བ་ནི།ལོག་ལྟ་བདུད་ཆོས་མཁན་ཚིག་ཙམ་ཤེས་པ་སྐལ་མེད་རྟོག་གེ་བའི་རིགས་ཡིན་ཏེ།ཡང་དག

པའི་རྒྱུད་ཆེན་པོར་ངེས་པའི་དོན་དུ་གསུངས་ལ།དཀོན་མཆོག་བརྩེགས་པ་ལས།རིག་སྔགས་དང་སྨན་དང་མཁྱུད་སྤྱད་དང་རྟེན་ཅིང་འབྲེལ་པར་འབྱུང་བའི་མཐུ་ནི་བསམ
གྱིས་མི་ཁྱབ་བོ།།སངས་རྒྱས་དང་བྱང་ཆུབ་སེམས་དཔའ་རྣམས་ཀྱི་ཐབས་དང་ཏིང་ངེ་འཛིན་དང་རྫུ་འཕྲུལ་གྱི་སྤྱོད་ཡུལ་ནི་བསམ་གྱིས་མི་ཁྱབ་པའོ།།ཞེས་གསུངས་པས།རྡོ་རྗེ་འཆང་གི་ཐབས་ཁྱད
པར་ཅན་ཟབ་མོའི་རྟེན་འབྲེལ་འདི་ཉིད་བླ་ན་མེད་པའི་རིག་སྔགས་སུ་མཛད་པས་གྲོལ་བར་ངེས་པ་ཡིན་ནོ།།སངས་རྒྱས་ཀྱི་ཐབས་ནི་ཚད་མེད་དེ་བཏགས་པས་གྲོལ་བ་ཡང་མཁྱེན་དགོས་སོ།།མ
མམཁྱེན་ན་སངས་རྒྱས་ཐམས་ཅད་མཁྱེན་པ་མ་ཡིན་པའི་སྐྱོན་དུ་འགྱུར་རོ།།གྲོལ་བ་སེམས་གྲོལ་བ་སྟེ།གཤིས་རིག་པའི་ངང་དུ་ཕྱིན་པ་ཡིན་མོད།ལུས་དེ་སྔར་དང་མི་འདྲ་བར་འགྲོ་གར་དགོས།།
དགྲ་བཅོམ་པ་རྣམས་ཀྱང་གྲོལ་བ་ཡིན་མོད།ལུས་འགྱུར་བར་མ་གསུངས་ལ།རྒྱན་ཡོད་མེད་གཉིས་སུ་གསུངས་པས་གྲོལ་བ་ལ་ད་ལྟ་རྫུ་འཕྲུལ་དངོས་སུ་སྟོན་ནུས་པས་ཀྱང་མ་ཁྱབ་བོ།།དེས་ན།།
ཕྱིན་ཅི་ལོག་གེ་ཀླན་ཀ་ཁྱི་ཟུག་པ་ལྟར་སྤང་བའི་འོས་མ་ཡིན་ཡང་།སྐལ་ལྡན་ཁ་ཅིག་ཚིག་དེས་མགོ་འཁོར་ནས་ཐེ་ཚོམ་ཟ་བ་ཟློག་པའི་དགོས་པ་ཡོད་དེ།ངེས་པའི་དོན་ལ་ཡིད་ཆེས་ན་བསོད་ནམས

ཚད་མེད་པའི་ཕྱིར་རོ།།ཡེ་ཤེས་གྲུབ་པའི་རྒྱུད་ལས།ཆོས་ལ་སྤང་བ་ངེས་བསལ་བ།།བསོད་ནམས་འབྲས་བུ་གཏིང་དཔག་མེད།།ཅེས་པ་ལྟར་ཡིན་ནོ།།དེའི་ཕྱིར་ན་འདི་ཉིད་འཆི།
དུས་ལུས་ལ་ཡོད་པའི་སེམས་ཅན་དེ་སྡིག་ཅན་ཡིན་ཡང་ལས་ཟད་ནས།འཁོར་བའི་ཁ་མི་བརྒྱུད་པར་གྲོལ་ཏེ།དུས་གནད་ངེས་པ་ལས།ནམ་ཞིག་འཆི་བའི་དུས་ཀྱི་ཚེ།།འདི་ཉིད་ལུས་ལ
གནས་པ་ལ།།རིགས་དྲུག་སྐྱེ་བ་རྣམ་བཞི་ཡི།།གྲོང་ཁྱེར་དུ་ནི་འཇུག་མི་སྲིད།།ཅེས་སོ།།དེ་ཡང་གཞན་ལ་གསང་ནས་བཅངས་པས་ཕན་ཡོན་ཆེན་པོ་འཐོབ་སྟེ།།དེ་ཉིད་ལས།གལ
ཏེ་འདི་ཉིད་སྣང་བའི་མིས།།འདི་ཉིད་ཡོད་པར་སུས་གཞན་ལ།།སྨྲ་བར་བྱེད་པའི་མི་དེ་ཡིས།།རང་གི་འབྲས་བུ་རླག་པར་བྱེད།།དེ་ཡི་ཕྱིར་ན་རང་བྱུང་གི།།ཡི་གེ་འདི་ནི་ཡོད་པ་ཡི།།
ཚིག་ནི་ཟུར་ཙམ་བརྗོད་མི་བྱ།།མ་གསང་དངོས་གྲུབ་མི་འབྱུང་ལ།།གསང་བས་དངོས་གྲུབ་ཕུན་སུམ་ཚོགས།།ཞེས་སོ།།དེ་ལྟར་ཡང་ཟབ་བཅངས་པས་གྲོལ་བའི་གནད།།
འབྲས་བུ་མངོན་འབྱིན་རྟགས་རྣམས་ཡོངས་ཀྱིས་མཐོང་།།དེ་འདྲའི་ཟབ་ཆོས་བཀོད་པའི་བསོད་ནམས་ཀྱིས།།འགྲོ་ཀུན་ཕྱེ་མ་གཅིག་རྣམ་གྲོལ་ཐོབ་པར་ཤོག།བཏགས་གྲོལ་གྱི་རྒྱབ

༄༅ཡིག་ཡིད་བཞིན་ལྷུན་གྲུབ་ཅེས་བྱ་བ།ཐེག་པ་མཆོག་གི་རྣལ་འབྱོར་པ་ཀློང་ཆེན་རབ་འབྱམས་ཀྱིས་བསྟན་པ་བུ་གཅིག་དང་།དེའི་འགྲེལ་པ་དང་།བཅང་ཐབས།
གནད་ཡིག་ལ་སོགས་པ་ཐམས་ཅད་ཀྱི་དོན་ཕྱོགས་གཅིག་ཏུ་ཞི་བ་མོར་བཀོད་པ་རྫོགས་སོ།།།དགེའོ།།དགེའོ།།དགེའོ།།སརྦ་དཱ་མངྒ་ལཾ།།